Gaular Idrettslag

Gaular Idrettslag er et idrettslag som trekker medlemmer fra mesteparten av Gaular kommune i Sogn og Fjordane. Idrettslaget ble etablert i 1987, da Bygstad Idrettslag og Sande Idrettslag slo seg sammen.

Tabell 2013


Anlegg
Idrettslaget har et alpintanlegg i Årbergsdalen, en kunstgressbane på Sande, en gressbane og friidrettsbane i Osen. I tillegg har idrettslaget Langeland Skisenter sammen med Førde Idrettslag. Dette er et lysløypeanlegg der man har arrangert skirenn siden 1968. I 1990 bygde idrettslagene et serviceanlegg for langrenn og skiskyting i tilknytning til anlegget. De samme idrettslagene eier også hoppanlegget Kleivabakkene sammen. Dette er fire hoppbakker i størrelsen K-10, K-18, K-30 og K-54.

Aktivitet
Idrettslaget har avdelinger for fotball, håndball, svømming, friidrett, volleyball, motorsport, ski. I tillegg har de idrettsskole og trimmgruppe. De arrangerer arrangementet Storehesten Opp, et motbakkeløp som går opp fjellet Storehesten/Kvamshesten. Dette løpet fungerte i 2008 som NM i motbakkeløp.Gaular IL  NM Motbakkeløp

Idrettslaget arrangerer hvert år Gaularmarknaden på Sande.

Profiler
 Audhild Hestad, friidrett. I landstoppen i halvmaraton og maraton. Tok NM-gull i maraton 2008.Sogn og Fjordane Friidrettskrins Historisk gull til Gaular 

Referanser

Eksterne lenker

 Om idretten i Gaular i NRK Sogn og Fjordanes fylkesleksikon

Kategori:Idrettslag i Sogn og Fjordane
Kategori:Idrettslag etablert i 1987
Kategori:Fotballag i Sogn og Fjordane
Kategori:Fotballag etablert i 1987
Kategori:Sport i Sunnfjord
Kategori:Gaular